
 DR 30.11.2011 

 
78 

■1700 

Saya hendak tanya kerana pewujudan Kumpulan Wang Perbadanan PR1MA 
1Malaysia ini selalunya akan diletakkan di bawah Kumpulan Wang Pembangunan yang 
dibentangkan baru-baru ini ataupun dinyatakan dengan terang di bawah Kumpulan 
Wang Terkanun di bawah anggaran belanjawan kerana Perbadanan PR1MA ini, 
dikatakan telah pun terlibat dengan aktiviti membina perumahan sebelum pada ini. 
Sebagai contoh, saya sebut tadi, tahun ini sahaja 2011 sebelum belanjawan kita 
diluluskan, PR1MA telah pun membina rumah sebanyak 1,880 dalam tahun ini sahaja 
dan cadangan untuk tahun depan. Jadi, adakah kumpulan wang ini telah tertubuh 
ataupun akan ditubuhkan dalam satu kedudukan yang selain daripada di bawah 
Kumpulan Wang Terkanun atau Kumpulan Wang Pembangunan sebagaimana 
lazimnya kita laksanakan.  

Perkara ketiga, fasal 42 – Kumpulan Wang Bantuan Orang yang Layak. Ini 
juga saya tanyakan kerana kepentingan yang saya fahami disebut, dikatakan, “Apa-apa 
jumlah wang yang diperuntukkan oleh Parlimen dari semasa ke semasa bagi maksud 
pemberian bantuan kepada orang yang layak”. Ini bermakna telah sepatutnya ada satu 
kumpulan wang yang telah pun diwujudkan dan diluluskan untuk tujuan bawah frasa 
42(2)(a) yang memberi bantuan tetapi sehingga ini semakan saya perkara ini tidak ada 
dalam kedua-dua kumpulan wang, kumpulan wang berkanun kerajaan dan juga 
kumpulan wang pengurusan. Tidak ada menyatakan bentuk ataupun nama kumpulan 
wang bantuan untuk orang yang layak. Ini tidak ada. Saya hendak tahu mungkin ada di 
tempat lainkah, saya tidak perasankah.  

Kemudian perkara yang keempat iaitu berkenaan dengan pembayaran balik. 
Ada di perkara 3(d) bawah 42. Bayaran balik pinjaman bawah seksyen 45. Ini juga 
disebut bahawa orang yang layak menerima bantuan itu akan dikenakan kadar bunga 
dan dibayar dalam skim-skim tertentu. Barangkali kita belum sampai di peringkat ini dan 
barangkali perbadanan akan mengeluarkan satu formula peratusan berkenaan dengan 
kadar bunga dan sebagainya. Kaedah pembayaran balik dan sebagainya, mungkin 
akan ada tetapi tidak ada setakat inilah.  

Perkara yang seterusnya iaitu fasal 51 – Hak Untuk Membeli Semula 
Kediaman PR1MA oleh Perbadanan. 51(1)(a), (b), (c) sehinggalah (e), kesemuanya 
meletakkan takrifan bahawa perbadanan mempunyai kuasa untuk mengambil alih 
ataupun mengambil semula hak-hak yang telah diberikan atau dijual atau tandatangan 
jualan perjanjian dan sebagainya kepada orang yang diletakkan, disasarkan itu. Akan 
tetapi kaedah untuk menyebabkan orang itu dirampas atau diambil semula aset atau 
premis yang bentuk rumah yang dibeli ini dinyatakan dalam lima frasa sahaja di mana 
kalau kita lihat tidak ada garis panduan yang agak jelas terutama, (c) “Telah membuat 
salah nyataan tentang suatu fakta material, sama ada secara tidak sengaja atau 
selainnya, yang berhubungan dengan pembelian kediaman PR1MA”. Maknanya, tidak 
sengaja pun dianggap menyalahi kedudukan ini dan saya minta supaya di lihat sedikit.  

Orang yang hendak beli rumah, perumahan rakyat 1Malaysia ini, bukanlah 
golongan yang berpelajaran tinggi atau yang kaya ataupun mempunyai satu kedudukan 
yang agak tinggi dari segi kredibilitinya untuk meneliti bidang undang-undang, 
perjanjian dan sebagainya. Walhal kita pernah bincangkan pengecualian duti setem di 
atas surat cara. Perjanjian pun kita tidak dapat muktamadkan dari segi tawaran 
kemudahan yang bakal dinikmati oleh golongan ini. Apatah lagi tentang isi kandungan 
yang menyebabkan barangkali mereka tidak sengaja atau secara tidak sengaja terlepas 
pandang tetapi diletakkan di bawah (c) bahawa mereka juga tertakluk kepada 
subseksyen atau fasal 51 yang menyebabkan adanya hak untuk mengambil balik atau 
membeli semula kediaman PR1MA ini oleh perbadanan. Terima kasih. 

Dato’ Seri Mohamed Nazri Abdul Aziz: Fasal 51(c), kita sedia maklum iaitu 
bahawa sudah tentu demand untuk mendapatkan rumah di bawah Skim Perumahan 
Rakyat 1Malaysia ini akan menjadi sengit kerana dia punya supplynya kurang dan dia 
punya demandnya banyak. Oleh kerana itu, kita mesti orang kata, dengan izin, strict di 
dalam penentuan berkenaan dengan soal tidak sengaja ini sebab soal sengaja, tidak 
sengaja merupakan satu perkara yang sukar untuk kita dalami. Kita tidak akan mungkin 
tahu sama ada dia sengaja ataupun tidak sengaja. Sebab itu, kita mahu supaya dalam 
dia punya permohonan, dia menyatakan perkara material yang benar-benar fakta. Jadi, 
mesti mengambil berat tentang apa yang hendak disampaikan secara bertulis tentang 
kelayakan-kelayakan itu.  



78. #1700. Saya hendak tanya kerana pewujudan Kumpulan Wang Perbadanan PR1MA 1Malaysia ini selalunya akan diletakkan di bawah Kumpulan Wang Pembangunan yang dibentangkan baru-baru ini ataupun dinyatakan dengan terang di bawah Kumpulan Wang Terkanun di bawah anggaran belanjawan kerana Perbadanan PR1MA ini, dikatakan telah pun terlibat dengan aktiviti membina perumahan sebelum pada ini. Sebagai contoh, saya sebut tadi, tahun ini sahaja 2011 sebelum belanjawan kita diluluskan, PR1MA telah pun membina rumah sebanyak 1,880 dalam tahun ini sahaja dan cadangan untuk tahun depan. Jadi, adakah kumpulan wang ini telah tertubuh ataupun akan ditubuhkan dalam satu kedudukan yang selain daripada di bawah Kumpulan Wang Terkanun atau Kumpulan Wang Pembangunan sebagaimana lazimnya kita laksanakan. Perkara ketiga, fasal 42- Kumpulan Wang Bantuan Orang yang Layak. Ini juga saya tanyakan kerana kepentingan yang saya fahami disebut, dikatakan, "Apa-apa jumlah wang yang diperuntukkan oleh Parlimen dari semasa ke semasa bagi maksud pemberian bantuan kepada orang yang layak". Ini bermakna telah sepatutnya ada satu kumpulan wang yang telah pun diwujudkan dan diluluskan untuk tujuan bawah frasa 42(2)(a) yang memberi bantuan tetapi sehingga ini semakan saya perkara ini tidak ada dalam kedua-dua kumpulan wang, kumpulan wang berkanun kerajaan dan juga kumpulan wang pengurusan. Tidak ada menyatakan bentuk ataupun nama kumpulan wang bantuan untuk orang yang layak. Ini tidak ada. Saya hendak tahu mungkin ada di tempat lainkah, saya tidak perasankah. Kemudian perkara yang keempat iaitu berkenaan dengan pembayaran balik. Ada di perkara 3(d) bawah 42. Bayaran balik pinjaman bawah seksyen 45. Ini juga disebut bahawa orang yang layak menerima bantuan itu akan dikenakan kadar bunga dan dibayar dalam skim-skim tertentu. Barangkali kita belum sampai di peringkat ini dan barangkali perbadanan akan mengeluarkan satu formula peratusan berkenaan dengan kadar bunga dan sebagainya. Kaedah pembayaran balik dan sebagainya, mungkin akan ada tetapi tidak ada setakat inilah. Perkara yang seterusnya iaitu fasal 51- Hak Untuk Membeli Semula Kediaman PR1MA oleh Perbadanan. 51(1)(a), (b), (c) sehinggalah (e), kesemuanya meletakkan takrifan bahawa perbadanan mempunyai kuasa untuk mengambil alih ataupun mengambil semula hak-hak yang telah diberikan atau dijual atau tandatangan jualan perjanjian dan sebagainya kepada orang yang diletakkan, disasarkan itu. Akan tetapi kaedah untuk menyebabkan orang itu dirampas atau diambil semula aset atau premis yang bentuk rumah yang dibeli ini dinyatakan dalam lima frasa sahaja di mana kalau kita lihat tidak ada garis panduan yang agak jelas terutama, (c) "Telah membuat salah nyataan tentang suatu fakta material, sama ada secara tidak sengaja atau selainnya, yang berhubungan dengan pembelian kediaman PR1MA". Maknanya, tidak sengaja pun dianggap menyalahi kedudukan ini dan saya minta supaya di lihat sedikit. Orang yang hendak beli rumah, perumahan rakyat 1Malaysia ini, bukanlah golongan yang berpelajaran tinggi atau yang kaya ataupun mempunyai satu kedudukan yang agak tinggi dari segi kredibilitinya untuk meneliti bidang undang-undang, perjanjian dan sebagainya. Walhal kita pernah bincangkan pengecualian duti setem di atas surat cara. Perjanjian pun kita tidak dapat muktamadkan dari segi tawaran kemudahan yang bakal dinikmati oleh golongan ini. Apatah lagi tentang isi kandungan yang menyebabkan barangkali mereka tidak sengaja atau secara tidak sengaja terlepas pandang tetapi diletakkan di bawah (c) bahawa mereka juga tertakluk kepada subseksyen atau fasal 51 yang menyebabkan adanya hak untuk mengambil balik atau membeli semula kediaman PR1MA ini oleh perbadanan. Terima kasih. Dato' Seri Mohamed Nazri Abdul Aziz: Fasal 51(c), kita sedia maklum iaitu bahawa sudah tentu demand untuk mendapatkan rumah di bawah Skim Perumahan Rakyat 1Malaysia ini akan menjadi sengit kerana dia punya supplynya kurang dan dia punya demandnya banyak. Oleh kerana itu, kita mesti orang kata, dengan izin, strict di dalam penentuan berkenaan dengan soal tidak sengaja ini sebab soal sengaja, tidak sengaja merupakan satu perkara yang sukar untuk kita dalami. Kita tidak akan mungkin tahu sama ada dia sengaja ataupun tidak sengaja. Sebab itu, kita mahu supaya dalam dia punya permohonan, dia menyatakan perkara material yang benar-benar fakta. Jadi, mesti mengambil berat tentang apa yang hendak disampaikan secara bertulis tentang kelayakan-kelayakan itu.